Auður Inga ráðin í starf framkvæmdastjóra UMFÍ Auður Inga Þorsteinsdóttir hefur verið ráðin í starf framkvæmdastjóra Ungmennafélags Íslands ( UMFÍ ) frá 1. júní næstkomandi . Auður Inga er fædd árið 1978 og hefur undanfarin níu ár verið framkvæmdastjóri Íþróttafélagsins Gerplu í Kópavogi . Hún var valin úr hópi ríflega sjötíu umsækjenda en Hagvangur aðstoðaði stjórn UMFÍ við ráðningarferlið . Hún tekur við starfinu af Sæmundi Runólfssyni sem gegnt hefur því í rúm 23 ár .